CELEX: 62013TN0166
Language: mt
Date: 2013-03-20 00:00:00
Title: Kawża T-166/13: Rikors ippreżentat fl- 20 ta’ Marzu 2013 — Ben Ali vs Il-Kunsill

1.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 156/45
            
         Rikors ippreżentat fl-20 ta’ Marzu 2013 — Ben Ali vs Il-Kunsill
   (Kawża T-166/13)
   2013/C 156/84
   Lingwa tal-kawża: il-Franċiż
   
      Partijiet
   
   
      Rikorrent: Mehdi Ben Tijani Ben Haj Hamda Ben Haj Hassen Ben Ali (Saint-Étienne-du-Rouvray, Franza) (rappreżentant: A. de Saint Remy, avukat)
   
      Konvenut: Il-Kunsill tal-Unjoni Ewropea
   
      Talbiet tar-rikorrenti
   
   
               —
            
            
               tadotta miżura tal-organizzazzjoni tal-proċedura taħt l-Artikolu 64 tar-Regoli tal-Proċedura, intiża li tikseb mill-Kummissjoni li hija tiżvela “id-dokumenti kollha fir-rigward tal-adozzjoni” tar-regola kkontestata;
            
         
               —
            
            
               tannulla d-Deċiżjoni Nru 2012/50/PESK, tas-27 ta’ Jannar 2012, li testendi l-effetti tad-Deċiżjoni Nru 2011/72/PESK, tal-31 ta’ Jannar 2011, u tad-Deċiżjoni ta’ Implementazzjoni Nru 2011/79/PESK, tal-4 ta’ Frar 2011, skont liema ġiet istitwita għad-dannu ta’ Mehdi Ben Tijani Ben Haj Hamda Ben Haj Hassen BEN ALI sensiela ta’ miżuri restrittivi li jikkonsistu fl-iffriżar tal-fondi, assi u riżorsi ekonomiċi oħra kollha tiegħu;
            
         
               —
            
            
               tikkundanna lill-Kunsill tal-Unjoni Ewropea jħallas lir-rikorrent somma totali ta’ EUR 50 000 bħala kumpens għad-danni differenti li huwa sofra;
            
         
               —
            
            
               tikkundanna l-Kunsill tal-Unjoni Ewropea li jħallas lir-rikorrent somma ta’ EUR 10 500 għall-ispejjeż tad-difiża tiegħu insostenn ta’ dan ir-rikors, minbarra l-ispejjeż li jistgħu jinġabru bħala spejjeż tad-difiża, skont l-Artikolu 91 tar-Regoli tal-Proċedura;
            
         
               —
            
            
               tikkundanna l-Kunsill tal-Unjoni Ewropea għall-ispejjeż kollha.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka seba’ motivi li huma essenzjalment identiċi jew simili għal dawk invokati fil-kuntest tal-Kawża T-301/11, Ben Ali vs Il-Kunsill (1).
   
      (1)  ĠU 2011, C 226, p. 29.